
STUDIU DE OPORTUNITATE



Pentru stabilirea oportunitatii delegării gestiunii pentru:




SERVICIUL PUBLIC DE APĂ SI CANALIZARE DIN ARIA 
ADMINISTRATIV-TERITORIALĂ A COMUNEI CIUMEGHIU

STUDIU DE OPORTUNITATE

A) IDENTIFICAREA SERVICIULUI / ACTIVITĂȚII, A ARIEI TERITORIALE ȘI A SISTEMULUI
 A CĂRUI GESTIUNE URMEAZĂ SĂ FIE DELEGATĂ

  A1) Identificarea serviciului a cărui gestiune urmează a fi delegată

Prezentul studiu are ca obiectiv stabilirea oportunității delegării gestiunii pentru:

- SERVICIUL PUBLIC DE APĂ ȘI CANALIZARE DIN ARIA ADMINISTRATIV- TERITORIALĂ A COMUNEI CIUMEGHIU

În spețâ a activității de exploatare a sistemului de alimentare cu apă și canalizare , în satele Ghiorac și Ciumeghiu, prin concesiune unui operator licențiat, având licenţa eliberată în condiţiile legii de autoritatea de reglementare competentă, după caz, în clasa corespunzătoare ariei de furnizare/prestare a serviciilor sau într-o clasă superioară.

Profilul de activitate
Cod CPV principal 65100000-4 Distribuție de apă și servicii conexe (Rev.2)
Coduri CPV secundare: 90000000-7 Servicii de evacuare a apelor reziduale, de eliminare a deșeurilor, de igienizare și servicii privind mediul (Rev.2)

Cadrul legal
Acest studiu este realizat în conformitate cu prevederile legale cuprinse în:
Ordonanţă de Urgenţă nr.54/2006 privind regimul contractelor de concesiune de bunuri proprietate publică
Legea 51/2006 serviciilor comunitare de utilităţi publice
Legea 241/2006 serviciului de alimentare cu apă şi canalizare
Hotărârea Guvernului nr. 717/2008, cu modificările şi completările ulterioare,
Ordin nr. 90/2007, emis de Presedintele ANRSC
Ordonanţa de Urgenţã a Guvernului nr. 195/2005 privind protecţia mediului
Ordonanţa Guvernului nr. 34/2004 privind modificarea şi completarea unor dispoziţii legale privind serviciile publice de gospodărie comunală, publicată în Monitorul Oficial nr. 91 din 31 ianuarie 2004
HG nr. 955/2004 pentru aprobarea reglementărilor – cadru de aplicare a OG nr.71/2002, privind organizarea şi funcţionarea serviciilor publice de administrare a domeniului public şi privat de interes local.
HG 745/2007 pentru aprobarea Regulamentului pentru acordarea licențelor în domeniul serviciilor comunitare de utilități publice, cu modificarile ulterioare
Legea nr. 3/2003 pentru aprobarea O.G. nr.71/2002 privind organizarea şi funcţionarea serviciilor publice de administrare a domeniului public şi privat de interes local
Legea 216/2002 privind modificarea alin. (1) art. 103. din Legea 215/2001 a Administraţiei Publice Locale
Ordonanţa Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local
Ordonanţa Guvernului nr. 21/2002 privind gospodărirea localităţilor urbane şi rurale
Legea 215/2001 a Administraţiei Publice Locale
Ordin 88/2007 pentru aprobarea Regulamentului-cadru al serviciului de alimentare cu apă şi de canalizare
Ordin 89/2007 pentru aprobarea Caietului de sarcini-cadru al serviciului de alimentare cu apă şi de canalizare
Ordin 90/2007 pentru aprobarea Contractului-cadru de furnizare/prestare a serviciului de alimentare cu apă şi de canalizare
Hotãrârea de Guvern 1097/2001 privind constituirea Comitetului Interministerial pentru coordonarea integrării domeniului mediului la politicile şi strategiile sectoriale la nivel naţional
Ordinul 536/1997 al Ministrului Sãnãtãţii, pentru aprobarea Normelor de igienă şi a recomandărilor privind modul de viaţă al populaţiei
Legea 458 din 8 iulie 2002 (Legea 458/2002) privind calitatea apei potabile, Publicat in Monitorul Oficial 552 din 29 iulie 2002 (M. Of. 552/2002)
Legea 98/1994 privind stabilirea şi sancţionarea contravenţiilor la normele legale de igienă şi sănătate publică
HOTĂRÂRE nr. 930 din 11 august 2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică
Legea apelor nr. 107 din 25 septembrie 1996, cu modificarile si completarile ulterioare
Legea 137/1995, legea protectiei mediului, cu modificarile si completarile ulterioare
Directiva UE 91/271/CEE (transpusă în legislaţia naţională prin NTPA 011/2002) cu privire la colectarea şi epurarea apelor uzate şi evitarea descărcării apelor uzate urbane neepurate în receptorii naturali;
Directiva UE 98/83/EC cu privire la calitatea apei destinate consumului uman transpusă în legislaţia naţională prin Legea apei potabile nr. 458/2002 si amendată prin Legea 311/2004;

A2) Identificarea ariei teritoriale de operare
LOCALIZAREA OBIECTIVULUI:

TARA: România

REGIUNEA: Regiunea de dezvoltare Nord-Vest

JUDEŢUL: Bihor

LOCALITATEA: Teritoriul administrativ al Comunei CIUMEGHIU(satele Ciumeghiu ,Boiu si Ghiorac)

A3) Identificarea sistemului a carui gestiune urmează să fie delegată

A3.1 Localizarea geografică şi structura administrativă

      Comuna Ciumeghiu este situată în partea de sud-vest a județului Bihor, la 47 km de Oradea, fiind învecinată la nord cu teritoriul administrativ al orașului Salonta,iar la vest cu Ungaria.
      Comuna Ciumeghiu este străbătută de drumul național DN79 Oradea – Arad –Timișoara, sau drumul european E671 prin localitatea Ciumeghiu.
      Comuna Ciumeghiu este așezată în Câmpia Joasă de divagare a Crișrilor,avâd o altitudine medie de 110 m în bazinul hidrografic al râului Crișul Negru.
      Ghiorac este un sat în comuna Ciumeghiu. Satul se situează la aproximativ 16km (Sud) de Salonta și la circa 60 km (Sud-Vest) de municipiul reședință de județ .
      Comuna Ciumeghiu are reședința în localitatea Ciumeghiu.
      Comuna Ciumeghiu se delimitează din punct de vedere teritorial la nord cu Municipiul Salonta, la sud cu  comuna Avram Iancu, la vest cu Ungaria, la est cu comuna Batăr.
      Comuna Ciumeghiu are în componență un număr de 3 localități, dintre care zero localități urbane și trei localități rurale, după caz, care sunt amplasate după cum urmează:  Boiu, Ghiorac,Ciumeghiu.
 Comuna Ciumeghiu potrivit legislației privind amenajarea teritoriului național, are rangul de comuna de rangul al IV-lea.

A.3.2. Forma de relief, clima şi resursele de apă

Factorii climatici a zonei determina existența unui climat temperat continental.
Conform STAS 1709/1-1990, zona se încadrează la tip climatic I, cu valoarea indicelui de umiditate Im -20 ÷ 0. Indicele de ingheț pentrut materialele gasite sunt cuprinse intre 350 – 425.Principalul colector de pe teritoriu comunei Ciumeghiu este râul Crișu Negru, din care cu o lungime de 2,81 km pe teritoriul localității Boiu și cu o lungime de 3,99 km pe teritoriul localității Ghiorac (o lungime totală de 6,8 km pe teritoriul UAT Ciumeghiu).
Râul Corhana se formează în localitatea Cefa la vest de Canalul Colector Criș. După ce trece prin localitatea Martihaz, traversează frontiera în Ungaria, unde, în dreptul localității Geszt din Comitatul Békés debitele râului sunt captate de sistemul de desecare din zona și în cele din urmă derivate în Canalul Culiser și apoi în râului Crișul Negru.
Râul Corhana are o lungime de 2,35 km pe teritoriul localității Ciumeghiu.
Raul Ghipeș este un afluent al râului Barcău, are o lungime de 9,68 km pe teritoriul localității Ghiorac (Ghipeș 1 cu o lungime de 8 km și Ghipeș 2 cu o lungime de 1,68 km).
Canalul Colector, cu o lungime de 9,05 km pe teritoriul localității Ghiorac și cu o lungime de 3,64 km pe teritoriul localității Boiu.
Principala formă de relief a comunei este câmpia, câmpie joasă care coboară în trepte de la est spre vest. Altitudinile cele mai mari din zonă nu depăsesc 100 de metri, iar cele mai mici nu coboară sub 80 de metri. Relieful se caracterizează prin larga dezvoltare a luncii Crișlui Negru, care datorită înclinării mici, formează numeroase meandre, difluențe, despletiri și cursuri de apă părăsite,silvostepa cu intercalații de formațiuni acvatice, palustre și halofile în câmpiile joase;formațiunea pădurilor de stejar în câmpiile înalte. 
Pădurile apar în câmpiile joase și prezinta specii de stejar pedunculat, frasin, ulm, plop și salcie . Mai apar în luncile propriu zise sub forma de zăvoaie cu plop, în luncile înalte și cu sălcii și arin, în luncile joase. 
Stratul de arbuști este reprezentat de sânger, păducel, crușin, lemn câinesc, măceș din cauza extinderii terenurilor arabile. Apar în cadrul luncilor cu specii de poa și trifoi; în cadrul saraturilor cu specii de Salicornia, Artemisia și Festuca.

DATE GEOLOGICE

Învelișul de soluri al Câmpie Crișurilor este foarte mozaicat, alcătuit din soluri zonale și azonale. Solurile necesita ameliorări pedologice: drenări, irigații, spălări, amendamente, îngrășăminte chimice și organice, afânări și terasări. Solurile zonale sunt reprezentate prin tipuri aparținând claselor Cernisoluri - care este majoritara, Luvisoluri și Cambisoluri. Dintre cernisoluri se întâlnesc cernoziomuri și faeoziomuri, cu diferite subtipuri. Pe alocuri apar și subtipurile salinic și vertic, determinate de condițiile locale. 
Din clasa luvisoluri apar preluvosolurile tipice, roșcate și luvosolurile tipice, iar din clasa cambisoluri eutricambosolurile tipice. Solurile azonale întâlnite fac parte din clasele Protisoluri, Hidrisoluri, Pelisoluri și Salsodisoluri. 
În clasa protisoluri se includ aluviosolurile, care apar în luncile râurilor și în câmpiile joase cu exces de umiditate, în asociere cu subtipuri salice, și psamosolurile, dezvoltate pe nisipuri. Din clasa hidrisoluri se întâlnesc gleiosoluri și stagnosoluri în arealele joase, în special din câmpiile joase. 
Vertosolurile, din clasa pelisoluri și salsodisolurile - soloneturi și solonceacuri - sunt dispersate în areale mici în toate câmpiile joase.
În Câmpia Crișurilor clima este temperat continentală moderată de influențe oceanice și submediteraniene - mai ales în partea sudică – spre Mureș. Tipul climatic este temperat continental de câmpie cu nuanțe panonice, iar parțial suferă influențe de baraj și adăpost orografic ale Munițiilor Apuseni. Nuanța panonică este dată de influențele asupra precipitațiilor cu maxime în mai – iunie și decembrie, dar și asupra temperaturilor pe care le moderează. Iarna aici înaintează anticiclonii azoric și scandinavo-baltic din nord-vest și ciclonii mediteranieni din sud-vest.
Datorită reliefului în unele areale se observă inversiuni termice, mai ales în lungul culoarelor de tip golf. Regimul termic este dominat de o medie anuală cuprinsă între 10,5 și 10,40 C. 
Temperatura medie a lunilor extreme oscilează astfel: ianuarie între -2,4 și -2,10 C, pentru ca în iulie să se înregistreze o medie de 210 C. Primăverile sunt timpurii și au o temperatură medie de aproximativ 10,70 C, iar toamnele încep cu scăderi de temperatură importante - septembrie 170 C – octombrie 110 C – noiembrie 60 C. 
Precipitațiile medii anuale ating o cantitate de 600 mm/an. Această cantitate oscilează de la vest spre est astfel: 550 mm/an la granița, 630 – 650 mm/an în fâșia centrală iar spre dealuri atinge 700 mm/an. 
Au existat ani ploioși cu o medie de peste 950 mm/an și ani secetoși cu o cantitate medie care a coborât la 230 mm/an. Anotimpul ploios este vara cu 31 % din cantitatea de precipitații, iar anotimpul secetos este iarna când cantitatea de precipitații scade la 25%. 
Prima ninsoare cade la sfârșitul lui noiembrie iar ultimele ninsori cad pe la jumătatea lunii martie. 
Vanturile de Vest predomină la peste 1000 m altitudine și influențează mișcarea maselor de aer aducând mase de tip oceanic. 
La nivelul solului o frecventă mai mare o prezintă vânturile din sud cu 17% și vânturile din nord cu 11%, cele din vest la nivelul solului au o pondere de 4%. 
Se remarcă pe anotimpuri o intensificare a Vânturilor de Vest numai vara. Spre est se fac simțite brizele, iar în cadrul câmpiilor joase se remarcă o stabilitate atmosferică rezultând calmul atmosferic.

DATE HIDROGEOLOGICE

Ciumeghiu dispune de o rețea hidrografică formată din: râuri, lacuri, mlaștini sau ape subterane, după caz Lacul Tămașda 
 Rețeaua hidrografică este reprezentată prin canalul colector Corhana și Ghipeșul și prin râul Crișul Negru.  
În comună regăsesc zăcăminte naturale sub forma apelor geotermale în zona localității Ciumeghiu.
 Pe teritoriul comunei Ciumeghiu, după caz, se regăsesc o floră și faună diverse specifică câmpiei de vest.
 Comuna Ciumeghiu dispune de un înveliș de soluri foarte mozaicat, alcătuit din soluri zonale și azonale. Solurile zonale sunt reprezentate prin tipuri aparținând claselor Cernisoluri (majoritară), Luvisoluri și Cambisoluri. Dintre cernisoluri se întâlnesc cernoziomuri și faeoziomuri, cu diferite subtipuri. Pe alocuri apar și subtipurile salinic și vertic, determinate de condițiile locale.  Din clasa luvisoluri apar preluvosolurile tipice, roșcate și luvosolurile tipice, iar din clasa cambisoluri eutricambosolurile tipice. Solurile azonale întâlnite fac parte din clasele Protisoluri, Hidrisoluri, Pelisoluri și Salsodisoluri. în clasa protisoluri se includ aluviosolurile, care apar în luncile râurilor și în câmpiile joase cu exces de umiditate, în asociere cu subtipuri salice, și psamosolurile, dezvoltate pe nisipuri. Din clasa hidrisoluri se întâlnesc gleiosoluri și stagnosoluri în arealele joase, în special din câmpiile joase. Vertosolurile, din clasa pelisoluri și salsodisolurile - soloneturi și solonceacuri - sunt dispersate în areale mici în toate câmpiile joase.
Resursele de subsol ale comunei Ciumeghiu sunt formate din:resurse de apă termală( sunt foraje);resurse de hidrocarburi, petrol și gaze asociate;alte resurse.

A.3.3. Populatia deservită

Populația deservită de sistemul de alimentare cu apă comunei Ciumeghiu  conform datelor existente în cadrul primariei se numără 4624 de  locuitori.
 Aspectele privind numărul populației se actualizează în urma recensământului în vederea respectării dreptului cetățenilor aparținând unei minorități naționale de a folosi limba lor maternă în relația cu administrația publică locală și cu serviciile deconcentrate

A3.4. Administrarea alimentării cu apă 

Comuna Ciumeghiu dispune de sistem de alimentare cu apă centralizat la nivelul satelor Ciumeghiu executat în ani 1997 - 1998   și pus în functiune în anul 1998 și dispune de sistem de canalizare pe toată comuna Comuna Ciumeghiu, pus în functiune în anul 2024, în cadrul unei investiții finantate prin programul PNDL și satul Ghiorac dispune de sistem de alimentare cu apă centralizat executat in ani 2006-2007  și pus în funcțiune în anul 2007  și dispune de sistem de canalizare pus în functiune în anul 2024, în cadrul unei investiții finanțate prin programul PNDL

A.3.5 Descrierea sistemului public de alimentare cu apă şi canalizare existente

a) Sistemul de alimentare cu apă Ciumeghiu

Sursa: subteran, adâncime

Amplasament: bazin hidrografic Crișul Negru

Administrator: Comuna Ciumeghiu

Populatie stabilă deservită 4624 de  locuitori.
Definirea profilului de activitate al obiectivului

Profilul de activitate constă în captarea, tratarea apei captate din subteran, prin 2 foraje în vederea potabilizării, înmagazinării şi pompării acesteia în reţeaua de distribuţie a comunei Ciumeghiu.

Amplasamentul şi adresa
Sistemul de alimentare cu apă este amplasat în comuna Ciuumeghiu
1.Localitatea Ciumeghiu, apartinand comunei Ciumeghiu dispune de sistem de alimentare cu apă.

Desctiere generală
 Dotări proprii. Caracteristici tehnice. Starea tehnică.

Sursa o constituie 1 foraj de adâncime, F1 amplasat in Ciumeghiu, DN 79, H = 150 m
- F 1 (Ciumeghiu) x = 239113,98; Y = 587864,48
Volume si debite autorizate:
zilnic maxim 453,5 mc, respectiv 5,24 l/s; anual 165,52 mii mc
zilnic mediu 284,00 mc; respectiv 3,29 l/s; anual 103,66 mii mc
zilnic minim: 227,2 mc; respectiv 2,62 l/s; anual 82,92 mii mc

Instalații de captare:
- forajul F1 ciumeghiu este echipat cu o electropompă submersibilă tip CAPRARI cu caracterisiticile tehnice: Q = 36 mc/h; H= 20 mCA; P=3 kw montată întro cabină semiingropată, din beton armat
Regimul de funcționare: permanent, 365 zile/an, 24 ore / zi

Instalatii de aducțiune și înmagazinare:
a) F1 – conductă de aductiune din PEHD, L = 80 m , Dn = 160 mm
b) rezervor de înmagazinare a apei R1 Ciumeghiu din beton armat, cilindric, V = 100 mc
c) stație de pompare (Ciumeghiu) 1+1 pompe consum (Q=12 mc/h, H = 50 mCA, P = 4 kw) si o pompă de incendiu (Q= 30 mc/h, H = 54 m CA, P = 7,5 kw)
d) stație hidrofor cu recipient de 315 l și electroprocesor
h) recipeint hidrofor, V = 300 l
Instalații de tratare: 1 instalație automata de clorinare a apei cu clor gazos amplasat în gospodaria de apă
Rețeaua de distribuție a apei: din teava de HDPE, Dn= 90 – 110 – 125 mm, L = 11340 m Ciumeghiu
Rețelele de distribuție sunt echipate cu cișmele stradale la intervale maxime de 300 m și cu hidranți de incendiu subterani la intervale de 500 m.
Sistemul de alimentare cu apă existent al localitații Ciumeghiu este format din urmatorul flux tehnologic existent pe amplasament:
 Foraj apă pentru sursa de apă – debit insuficient;
 Retea de alimentare cu apă (aductiune);
 Rezervor de inmagazinare V=200 mc – subdimensionat;
 Stație de pompare (hidrofor) – subdimensionată;
 Stație de tratare cu clor gazos - nefunctională;
 Rețele de alimentare cu apă (distributie) – subdimensionate;
 Bransamente de apă.
În cadrul gospadăriei de apă ce este amplasată pe terenul cu nr. cad. 50228, se regăsesc urmatoarele componente aferente sistemului de alimentare cu apă existent:

- forajul de apă avand H=150 m echipat cu o pompă sumersibila CAPRARI cu
Q=36 mc/h si H=20 mcA montată într-o cabină de foraj semiingropată din beton armat;
- conductă de aducțiune din țeavă PEHD, L=80 m si D=160 mm;
- rezervorul de înmagazinare a apei, circular semingropat din beton armat cu capacitatea de V=200 mc;

- Stația de pompare (hidrofor), montată într-o construcție din zidărie de carămidă, echipată cu pompe pentru consum (distribuție 1A+1R), Q=12 mc/h, H=50 mCA și pompă pentru incendiu Q=30 mc/h, H=54 mCA, respectiv recipient hidrofor vas expansiune);

- stația de clorinare (tratare) cu hipoclorit de sodiu.
Rețeaua de distribuție este realizată din țeavă PEHD, L=11340 m, D=110 si 160 mm, echipată cu cișmele stradale la intervale de max. 300 m si hidranți de incediu subterani la intervale de 100 m

Debitele pentru care a fost dimensionat sistemul sunt:
Qmed zi = 285,5 mc/zi = 3,30 l/s
Qmax zi = 164,0 mc/zi = 1,90 l/s 
 max = 26,96 mc/h = 7,49 l/s

2.Localitatea Ghiorac , aparținând comunei Ciumeghiu dispune de sistem de alimentare cu apă.
Ghiorac este un sat în comuna Ciumeghiu. Satul se situează la aproximativ 16 km (Sud) de Salonta și la circa 60 km (Sud-Vest) de municipiul reședință de județ, Oradea.

Desctiere generală. Dotări proprii. Caracteristici tehnice. Starea tehnică.

Sistemul de alimentare cu apă existent al localitații Ghiorac este format din următorul flux tehnologic existent pe amplasament:
 Foraj apă ce asigura sursa de apă;
 Rețea de alimentare cu apă(aducțiune) – subdimensionată;
 Stație de tratare cu clor gazos – nefunctională;
 Rezervor de înmagazinare V=100 mc – subdimensionat;
 Stație de pompare – subdimensionată;
 Rețele de alimentare cu apă(distributie) – subdimensionate;
 Cișmele stradale.
În cadrul gospodăriei de apă ce este amplasată pe terenul cu nr. cad. 50225, se regăsesc urmatoarele componente aferente sistemului de alimentare cu apă existent:

- forajul de apă avand H=110 m si D=140 mm echipat cu o pompă submersibilă HEBE cu Q=18 mc/h si H=52 mcA, montate într-o cabina de foraj semiingropată din beton armat, având coordonatele Stereo 70: X= 246870,30; Y= 585041,41;
- conducta de aducțiune din țeavă PEHD, L=80 m si D=125 mm;

- rezervorul de înmagazinare a apei, circular semingropat din beton armat cu capacitatea de V=100 mc;

- Stația de pompare, montată în interiorul camerei vanelor rezervorului, echipată cu pompe pentru consum (distribuție 1A+1R) tip SADU, Q=12 mc/h, H=50 mCA și pompă pentru incendiu Q=30 mc/h, H=54 mCA, respectiv recipient hidrofor  vas expansiune) V=300 l;

- stația de clorinare (tratare) cu hipoclorit de sodiu.
Rețeaua de distribuție este realizată din țeavă PEHD, L=8800 m si D=90-125 mm, echipată cu cișmele stradale la intervale de max. 300 m și hidranți de incediu subterani la intervale de 500 m

Debitele pentru care a fost dimensionat sistemul sunt:

Qmed zi = 120,0 mc/zi = 1,94 l/s
Qmax zi = 168,0 mc/zi = 2,12 l/s 
 max = 26,96 mc/h = 3,89 l/s

Alimentarea cu energie electrică a componentelor sistemului de alimentare cu apă

Pentru asigurarea energieie electrice necesare la gospodaria de apă din Ciumeghiu și Ghiorac sunt executate racorduri electrice  conform avizelor de racordare  si fișelor  de soluție de catre SC Electrica.



Forajele si zonele de amplasament a rețelelor  sunt pe străzile și terenurile din localitățiile Ciumeghiu și  Ghiorac, aparținătoare Comunei Ciumeghiu, aflate în administrarea Consiliului Local Ciumeghiu, județul Bihor.

b) Sistemul de canalizare Ciumeghiu

Există sistem de canalizare menajeră în localitățile Ciumeghiu și Ghiorac, cu stație de epurare care deservește întreaga comună, stația de epurare amplasată în apropierea localității Ciumeghiu.
Parametri specifici obiectivului de investiții:

 -rețea de canalizare menajera –  L=26000 ml se va realiza din :
 -L=17426,44m retea gravitationala cu tuburi PVC-KG SN8 cu diametrul  Dn 250mm,Dn315mm
 -retea de canalizare sub presiune de L=8572,51 m
- Conductă de refulare PEID PE100 Dn75, L=856,62ml; 
  -cămine vizitare– 426 buc ;
  -lungime racorduri L=4200 m
  -racorduri proprietati camine Dn 400-840 buc
  -conducte de refulare ape uzate in lungime de 8572,51 m PEID PE 100 SDR17 PN10 De 90mm
  -conducta de alimentare cu apa statie de epurare PEID PE100 SDR17 PN10 De 50mm,L=300m
  -conducta de evacuare apa epurata in L=400m PEID PE100 PN10 De 125mm
 -conducta de alimentare cu apa statie de epurare PEID PE100 SDR17 PN10 De 20mm,L=30m
  -conducta de evacuare apa epurata in L=50m PEID PE100 PN10 De 110mm
  -subtraversări – 90 ml; 
  -stații de pompare apă uzată – 16 buc ; tip cheson(SPAU1, SPAU2, SPAU3, SPAU4, SPAU5, SPAU6, SPAU7, SPAU8, SPAU9, SPAU10, SPAU11,SPAU12, SPAU13, SPAU14, SPAU15, SPAU16), de formă circulară, cu diametrul interior de 1,5m, se vor realiza din beton armat.
Tehnologic, staţiile de pompare sunt echipate cu două electropompe (una activă şi una de rezervă), ventilatoare pentru introducere aer proaspăt şi aspiraţie aer viciat şi tablouri electrice şi de automatizare.
Staţiile de pompare vor fi echipate cu:
– Pompe submersibile 1A+1R inclusiv accesorile (sistemul de ghidaj, cot de refulare şi set montaj cot, lanţ de ridicare pompă);
- Instalația hidraulică alcătuită din conducte refulare din oțel inox, vane cu sertar pană şi corp plat și clapete de sens;
– Vană cuţit pentru secţionarea conductei de alimentare cu apă uzată a staţiilor SPAU1, SPAU2, SPAU3, SPAU4, SPAU5, SPAU6, SPAU7, SPAU8, SPAU9, SPAU10, SPAU11, SPAU12, SPAU13, SPAU14, SPAU15.
– Plutitori cu contacte electrice pentru comanda pompelor;
– Instalaţie electrică și automatizare

 -stație de epuare – 1 buc cu o suprafaţa este de 293,65 mp: L = 20,90 x 14,05; 
Caracteristicile influentului în stația de epurare :
Capacitate Quzi max 499,20 m /zi, 
încărcare organica : CBO5 = 300 mg/1 ,CCO-Cr = 50 mg,
Suspensii = 350 mg/1
Parametrii de intrare a apei uzate în statia de epurare: conf. NTPA 002.
Conductă de alimentare cu apă stație epurare PEID PE100 SDR2

 -branșamente – 1229 buc; 

   B) SITUAȚIA ECONOMICO-FINANCIARĂ ACTUALĂ A SERVICIULUI

Preţ lei 3,5 lei/mc pret stabilit de Consiliul local al comunei Ciumeghiu în baza HCL 116 nr. 20.12.2024 este de 3,5 lei/mc pentru apa. Se estimeaza un pret de 4 lei/mc, avand in vedere nota de fundamentare privind stabilirea pretului la apa.
Pentru canalizare se estimeaza un pret de 6 lei/mc avand in vedere nota de fundamentare privind stabilirea pretului la canalizare.
  Din datele existente la Primaria Comunei Ciumeghiu, a reieșit că nu au fost acoperite cheltuielile operaţionale de venituri, datorită pierderilor mari din sistem si cheltuielilor ridicate cu energia electrică și cu personalul de exploatare.


C) INVESTIŢIILE NECESARE PENTRU MODERNIZAREA, ÎMBUNATAȚIREA CALITATIVĂ ȘI CANTITATIVĂ, PRECUM ȘI A CONDIȚIILOR SOCIALE ȘI DE MEDIU ȘI EXTINDEREA SERVICIULUI

a) Investiții preconizate pe termen lung -Investiţiile necesare Comuna Ciumeghiu
Dezvoltarea sistemului de alimentare cu apă Ciumeghiu
   În prezent comuna Ciumeghiu  are aprobat un proiect de  „Infiintare retele de canalizare și apă în satul Boiu și extindere rețea de canalizare în satele Ciumeghiu și Ghiorac, comuna Ciumeghiu” Județul Bihor, astfel încât să se realizeze în totalitate alimentarea cu apă și canalizarea în sistem centralizat a locuitorilor din comuna Ciumeghiu.
   Finanțarea investițiilor de dezvolare și reabilitare a sistemelor de alimentare cu apă și canalizare vor fi asigurate de Autoritatea publică locală Comuna Ciumeghiu, se constituie în conformitate cu legislaţia în vigoare din fonduri proprii, credite bancare, fonduri de la bugetul de stat/bugetul local, credite externe garantate sau contractate de stat, fonduri externe nerambursabile şi alte surse legal constituite.

D) MOTIVELE DE ORDIN ECONOMICO-FINANCIAR, SOCIAL ȘI DE MEDIU CARE JUSTIFICĂ DELEGAREA GESTIUNII

D. 1 MOTIVE DE ORDIN ECONOMICO - FINANCIAR

POSIBILITAȚI LOCALE DE EXPLOATARE ȘI FUNCTIONARE A SERVICIULUI

Așa cum s-a prezentat în capitolul B), serviciul de alimentare cu apă și canalizare al Comunei Ciumeghiu a înregistrat pierderi, nereușind să acopere cheltuielile operaționale din activitatea de alimentare cu apă  și canalizare, pierderi care au trebuit acoperite din bugetul local.

Analiza opțiunilor de exploatare și funcționare a serviciului
Optiunile considerate privind exploatarea si funcționarea serviciului sunt următoarele:
Opțiunea 1: Continuarea operării prin serviciul propriu;
Opțiunea 2: Combinarea operării sub “umbrela” unui operator licențiat
Principalele concluzii (pro si contra) ale analizei pentru fiecare opțiune sunt următoarele:

Opțiunea 1: Continuarea activităților prin serviciul propriu;

Pro:
Asigură mai multă flexibilitate în operare la nivel local;
Susține posibilitatile de subvenționare ale activității de la Bugetul Local.

Contra:
Lipsa resurselor financiare pentru investiții, acestea fiind utilizate pentru susținerea activității seviciului;
Probleme în operare și întretinere datorită lipsei de echipament adecvat;
Lipsa de experiență în implementarea proiectelor mari de investiții;
Existența interferențelor de ordin politic în operațiunile de zi cu zi;
Lipsa de instruire la nivelul personalului cu privire la managementul modern și tehnicile de operare.

Optiunea 2: Delegarea serviciului unui operator licențiat.

Pro:
Operarea și utilizarea de sisteme integrate poate duce la economii de apă, promovarea conservării resurselor de apă și minimizarea costurilor investiționare;
Creșterea capacității pentru pregătirea și implementare proiectelor de investiții la scara largă;
Îmbunătățirea calității serviciului, a relațiilor cu clienții și gradul de conștientizare al operatorului rezultat din implementarea unui Sistem Informatic de Management adecvat (MIS care este destul de scump pentru operatorii mici) si strategii centralizate de relații cu publicul;
Implementarea economiilor de scară cu impact asupra creștereii eficienței anumitor activități, precum: centralizarea facturarii, management financiar, UIP central, management laboratoare la nivel central, etc;
Reducerea interferenței factorului politic în activitațile de zi cu zi ale Operatorului;
Asigurarea unui nivel de suportabilitate al facturilor prin aplicarea principiului solidarității.
Selectarea unui operator licențiat va asigura următoarele:
Exploatarea profesionistă și menținerea în funcțiune a sistemelor de alimentare cu apă și canalizare în aria de operare;
Asigurarea de personal calificat pentru exploatarea sistemului
Implicarea localnicilor în exploatarea sistemelor de alimentare cu apă și canalizare si crearea de noi locuri de muncă
Îmbunătăţirea calităţii serviciilor de alimentare cu apă în aria de operare;
Restructurarea operării şi administrării serviciilor de alimentare cu apă şi stimularea cooperării cu autorităţile locale în rezolvarea nevoilor prioritare în sectorul serviciilor publice;
Identificarea măsurilor de îmbunătăţire a solvabilităţii utilităţilor, creând astfel posibilitatea de acces la scheme de creditare;
Dezvoltarea din punct de vedere instituţional şi organizatoric pentru implementarea Directivei Europene Cadru a Apei cu privire la managementul integrat al apei.
Pentru atingerea obiectivelor propuse, se vor avea in vedere urmatoarele activitati:
Întărirea capacităţii instituţionale şi manageriale
Îmbunatarirea sistemului de colectare a veniturilor
Obținerea unui personal calificat
Creșterea numărului de consumatori
Dezvoltatrea unui mediu de afaceri prosper
Diminuarea pierderilor din reţea şi diminuarea numărului de avarii
Diminuarea pierderilor de apă în sol
Reducerea costurilor de producere şi de întreţinere
Utilizarea raţională a apei
Livrarea apei în regim continuu şi la presiune optimă
Creşterea calităţii apei
Siguranţă în exploatare
Monitorizarea sistemului (presiune, avarii)
Potrivit celor prezentate Selectarea unui operator licentiat şi concesionarea cãtre aceasta a serviciilor publice de alimentare cu apã este cea mai potrivitã strategie pentru scopul urmãrit, obţinerea celui mai bun raport preţ/calitate, realizarea indicatorilor de performanţã ai serviciilor prestate la utilizatori la nivelele de calitate şi la termenele stabilite de legislaţia în vigoare, asigurând protecţia consumatorilor. De asemenea, delegarea gestiunii către Operator prin licitatie este motivată ca fiind cel mai potrivit instrument juridic prin care administrațiile locale se vor putea degreva de sarcinile administrării serviciilor publice ce fac obiectivul prezentului Studiu de Oportunitate, dȃndu-l spre administrare unei entități specializate
Luand in considerare faptul ca:
Din studiile efectuate la nivelul autoritatilor locale a rezultat ca pentru buna functionare a serviciilor de apă și canalizare sunt necesare investiții financiare importante în sistemele publice de alimentare cu apă, care depașesc în mod considerabil capacitățile financiare ale majorității autorităților locale.
De asemenea, la nivelul comunitățiilor medii și mici, se remarcă o lipsa de personal specializat și experientă în pregatirea proiectelor și implementarea acestora, care ar putea duce la o incetinire a procesului de absorbție al fondurilor de investiții disponibile
Astfel, soluția recomandată pentru rezolvarea acestor probleme o reprezintă organizarea și operarea acestor servicii de către un operator licențiat pentru a asigura o dezvoltarea durabilă și eficientizare a activităților prin efectul economiilor de scară. De asemenea, delegarea gestiunii serviciilor comunitare de alimentare cu apă către un operator licențiat vor putea fi accesate și fonduri de la UE, în completarea resurselor financiare alocate la nivel local sau național.
Deasemenea,
Selectarea unui operator licențiat puternic si auto-sustenabil este factorul cheie de succes în asigurarea unei dezvoltări pe termen lung durabile a sectorului de apă din Comuna Ciumeghiu,

Opțiunea 2 este soluția cea mai bună din punct de vedere economic ce poate fi aleasă de autoritățile locale din Comuna Ciumeghiu

D.2. MOTIVE DE ORDIN SOCIAL

Din punct de vedere social, selectarea unui operator licențiat puternic și auto-sustenabil şi delegarea gestiunii cãtre acesta a serviciilor publice de alimentare cu apã şi de canalizare, va conduce la asigurarea unor servicii eficiente de alimentare cu apã menajera şi implicit la îmbunãtãţirea condiţiilor de viaţã ale locuitorilor din comuna Ciumeghiu şi (asigurarea necesarului de apã la consumatorii casnici, atât din punct de vedere cantitativ, cât şi calitativ, 24 ore pe zi).
De asemenea va conduce la dezvoltarea economicã a unitãţii administrativ- teritoriale în care se desfãşoarã serviciile specifice aferente sistemelor publice de alimentare cu apã care fac obiectul delegãrii de gestiune prin concesiune.
Alte beneficii sociale:
Racordarea la sistemele publice de alimentare cu apă menajera si canalizare a consumatorilor neracordati din zonele care ȋn prezent sunt deservite.
Creșterea calității cadrului de viață și a atractivității zonei, implicit crearea potențială a unor locuri de muncă;

D.3. MOTIVARE PENTRU PROTECŢIA MEDIULUI

Din punct de vedere al protecţiei mediului, selectarea unui operator licentiat puternic si auto-sustenabil şi delegarea gestiunii cãtre aceasta a serviciilor publice de alimentare cu apã si canalizare va avea efecte benefice în mod special asupra factorului uman, apelor freatice şi solului din arealul acestei unitãţi administrativ-teritoriale.
Asigurarea unei ape de calitate şi exploatare optimă și corectă a sistemului de canalizare, conduc la protejarea sãnãtãţii umane.
Sistemele de alimentare cu apă, corect exploatate și gestionate nu reprezintã potenţiale surse de poluare a apelor nici în perioada de execuţie nici în cea de exploatare, deoarece se referã în principal la transportarea apei ce urmeazã a fi distribuitã diverşilor consumatori (centre populate, industrie). Interacţiunea cu apele de suprafaţã sau subterane este numai accidentalã, în caz de defecţiune prin spargerea conductelor şi nu are influenţã negativã asupra indicatorilor de calitate ai acestora.
Deasemenea scopul principal al delegării gestiunii serviciilor de apă și canalizare este acela de exploatare corecta și profesionistă ăn condiții de sigurantă a sistemelor de alimentare cu apă, cu personal specializat, realizandu-se:
Diminuarea pierderilor din reţea şi diminuarea numărului de avarii
Diminuarea pierderilor de apă în sol, datorate defectiunilor din sistemul de alimentare cu apa
Reducerea costurilor de întreţinere
Creşterea eficienţei staţiilor de pompare (creşterea randamentului pompelor şi reducerea consumului energetic)
Utilizarea raţională a apei
Livrarea apei în regim continuu şi la presiune optimă
Creşterea calităţii apei
Siguranţă în exploatare
Monitorizarea sistemului (presiune, avarii, calitate apă, funcționare)

E) NIVELUL MINIM AL REDEVENŢEI

Nivelul minim al redeventei este de 1% din venitul net al Operatorului licențiat selectat.

F) DURATA ESTIMATĂ A CONTRACTULUI DE DELEGARE

Durata estimată a contractului de concesionare este de 10 de ani.

CONCLUZII

Avȃnd ȋn vedere analiza efectuată ȋn prezentul Studiu de Oportunitate asupra situației actuale a sistemelor publice de apă ṣi canalizare, precum ṣi a obiectivelor strategiei de dezvoltare a serviciilor publice de apă, este evident că alternativa concesionării serviciilor respective către un operator reprezintă soluția optimă pentru obținerea celui mai bun raport calitate/cost pentru serviciile de apă si canalizare furnizate.
Rezultatele preconizate a fi atinse vizează ȋn principal asigurarea furnizării la cel mai scăzut preț posibil, de servicii de calitate (disponibilitate de apă 24 de ore din 24, la toți consumatorii; asigurarea apei la standardele EU ), racordarea la sistemele de apă a tuturor persoanelor care nu sunt deservite ȋn prezent, precum ṣi tratarea corespunzătoare a apei si asigurarea serviciilor de canalizare.
